инструменти, различни от ценни книжа, поети или емитирани от институцията;
 ж)
 „Такси за обслужване от секюритизационни дейности“ включва в приходната част приходите от такси и комисиони, генерирани от институцията, предоставяща услуги по обслужване на кредити, а в разходната част — разходите за такси и комисиони, начислени на институцията от доставчиците на кредитни услуги;
 з)
 „Поети ангажименти за предоставяне на кредити“ и „Предоставени финансови гаранции“ включват признатата като приход през периода сума на амортизацията на таксите и комисионите за тези дейности, призната първоначално в „други финансови пасиви“;
 и)
 „Получени ангажименти за предоставяне на кредити“ и „Получени финансови гаранции“ включват разходите за такси и комисиони, признати от институцията в резултат на извършеното начисляване от контрагента, който е поел ангажимента за предоставяне на кредит или е предоставил финансовата гаранция;
 к)
 „Други“ включва останалите приходи (разходи) за такси и комисиони, генерирани (начислени) от институцията, например получените от „други ангажименти“, от услуги, свързани с чуждестранна валута (като обмяна на чуждестранни банкноти или монети), или от предоставянето (получаването) на други консултации или услуги срещу такси.
 19.2. Активи, включени в предоставените услуги (22.2)
 117.
 Дейност, свързана с управлението на активи, попечителски функции и други услуги, предоставени от институцията, се отчита като се прилагат следните определения:
 а)
 „Управление на активи“ се отнася до активи на клиенти, чието управление се осигурява от институцията. „Управлението на активи“ се отчита по видове клиенти: предприятия за колективно инвестиране, пенсионни фондове, клиентски портфейли, управлявани по преценка, и други инвестиционни схеми;
 б)
 „Попечителски активи“ се отнася до услугите по доверително пазене и администриране на финансови инструменти за сметка на клиентите, предоставяни от институцията, и до услугите, свързани с попечителство, например управление на парични средства и обезпечения. „Попечителските активи“ се отчитат по видове клиенти, чиито активи се държат от институцията, като се прави разграничение между предприятия за колективно инвестиране и други. Позицията „от които: поверени на други субекти“ се отнася до сумата на активите, включени в попечителските активи, за които институцията е предоставила ефективно попечителство на други субекти;
 в)
 „Централни административни услуги за предприятия за колективно инвестиране“ се отнася до административните услуги, предоставени от институцията на предприятия за колективно инвестиране. Това включва услуги като посредник, отговарящ за администрирането на ценни книжа, услуги по съставяне на счетоводни документи, изготвяне на проспекти, финансови отчети и всички други документи, предназначени за инвеститорите, по водене на кореспонденцията чрез разпространение на финансовите отчети и всички други документи, предназначени за инвеститорите, по извършването на емисии и изкупуване и воденето на регистъра на инвеститорите, както и по изчисляване на нетната стойност на активите;
 г)
 „Сделки на доверително управление“ се отнася до дейностите, при които институцията действа от свое име, но за сметка и на риск на своите клиенти. Много често при сделките на доверително управление институцията предоставя услуги, например по управление на попечителски активи, на структурирано предприятие или управлява портфейли по преценка. Всички сделки на доверително управление се отчитат изключително в тази позиция, без да се взема предвид дали институцията предоставя допълнително други услуги;
 д)
 „Платежни услуги“ се отнася до събирането от името на клиентите на плащанията по дългови инструменти, които нито